Vinabæjafélagið Grundapol var stofnað fyrir tíu árum í bænum Paimpol í Frakklandi en um aðra helgi verður haldið upp á afmæli vinabæjarsamstarfsins . Þá munu fulltrúar frá Grundarfjarðarbæ og nokkrir Grundfirðingar fara til Paimpol ásamt Vigdísi Finnbogadóttir fyrrverandi forseta Íslands og Berglindi Ásgeirsdóttur sendiherra Íslands í Frakklandi . Johanna Van Schalkwyk er meðlimur í stjórn Grundapol á Íslandi . Í viðtali við hana í Skessuhorni vikunnar ræddi hún um væntanlega ferð til Paimpol , félagið Grundapol og vinabæjasamstarfið , fortíð þess og framtíð .